CELEX: 32018R0614
Language: hu
Date: 2018-04-20 00:00:00
Title: A Bizottság (EU) 2018/614 végrehajtási rendelete (2018. április 20.) az azoxistrobin hatóanyag 7., 9. és 10. terméktípusba tartozó biocid termékekben történő felhasználásának jóváhagyásáról (EGT-vonatkozású szöveg. )

23.4.2018   
            
            
               HU
            
            
               Az Európai Unió Hivatalos Lapja
            
            
               L 102/5
            
         A BIZOTTSÁG (EU) 2018/614 VÉGREHAJTÁSI RENDELETE
   (2018. április 20.)
   az azoxistrobin hatóanyag 7., 9. és 10. terméktípusba tartozó biocid termékekben történő felhasználásának jóváhagyásáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a biocid termékek forgalmazásáról és felhasználásáról szóló, 2012. május 22-i 528/2012/EU európai parlamenti és tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               Az Egyesült Királysághoz 2014. április 13-án kérelem érkezett az azoxistrobin hatóanyagnak az 528/2012/EU rendelet V. mellékletében meghatározott 7. terméktípusba (bevonatvédő szerek), 9. terméktípusba (rost, bőr, gumi és polimerizált anyagok tartósítószerei) és 10. terméktípusba (építőanyagok tartósítására használt szerek) tartozó biocid termékekben való felhasználása jóváhagyására vonatkozóan.
            
         
               (2)
            
            
               Az Egyesült Királyság az 528/2012/EU rendelet 8. cikkének (1) bekezdésével összhangban 2016. december 1-jén benyújtotta az értékelő jelentéseket és kapcsolódó ajánlásait.
            
         
               (3)
            
            
               A biocid termékekkel foglalkozó bizottság 2017. október 3-án megfogalmazta az Európai Vegyianyag-ügynökség véleményeit, amelyekben figyelembe vette az illetékes értékelő hatóság következtetéseit.
            
         
               (4)
            
            
               Az említett vélemények szerint a 7., 9. és 10. terméktípusba tartozó, azoxistrobint tartalmazó biocid termékek – a felhasználásukra vonatkozó bizonyos előírások és feltételek betartása esetén – várhatóan megfelelnek az 528/2012/EU rendelet 19. cikke (1) bekezdésének b) pontjában meghatározott követelményeknek.
            
         
               (5)
            
            
               Ezért helyénvaló jóváhagyni az azoxistrobinnak a 7., a 9. és a 10. terméktípusba tartozó biocid termékekben, az említett előírások és feltételek betartása mellett történő felhasználását.
            
         
               (6)
            
            
               A szóban forgó vélemények megállapítják, hogy az azoxistrobin esetében teljesülnek az 1907/2006/EK európai parlamenti és tanácsi rendelet (2) XIII. mellékletében meghatározott, nagyon perzisztens (vP) és mérgező (T) anyagként való besorolás kritériumai. Az azoxistrobin tehát megfelel az 528/2012/EU rendelet 10. cikke (1) bekezdésének d) pontjában foglalt feltételeknek, és helyettesítendő hatóanyagnak tekintendő.
            
         
               (7)
            
            
               Az említett rendelet 10. cikkének (4) bekezdése értelmében egy helyettesítendő hatóanyagnak minősülő hatóanyag jóváhagyása és annak minden egyes megújítása hét évet meg nem haladó időtartamra engedélyezhető.
            
         
               (8)
            
            
               mivel az azoxistrobin esetében teljesülnek az 1907/2006/EK rendelet XIII. mellékletében meghatározott, nagyon perzisztens anyagként való besorolás kritériumai, az azoxistrobinnal kezelt vagy azt tartalmazó kezelt árucikkeket a forgalomba hozatal előtt megfelelő címkézéssel kell ellátni.
            
         
               (9)
            
            
               Egy adott hatóanyag jóváhagyását megelőzően észszerű határidőt kell biztosítani arra, hogy az érdekelt felek megtehessék az új követelmények teljesítéséhez szükséges előkészítő intézkedéseket.
            
         
               (10)
            
            
               Az ebben a rendeletben előírt intézkedések összhangban vannak a biocid termékekkel foglalkozó állandó bizottság véleményével,
            
         ELFOGADTA EZT A RENDELETET:
   1. cikk
   A Bizottság jóváhagyja, hogy az azoxistrobint a 7., a 9. és a 10. terméktípusba tartozó biocid termékekben – a mellékletben szereplő előírások és feltételek betartása mellett – hatóanyagként felhasználják.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2018. április 20-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 167., 2012.6.27., 1. o.
   
   
      (2)  Az Európai Parlament és a Tanács 1907/2006/EK rendelete (2006. december 18.) a vegyi anyagok regisztrálásáról, értékeléséről, engedélyezéséről és korlátozásáról (REACH), az Európai Vegyianyag-ügynökség létrehozásáról, az 1999/45/EK irányelv módosításáról, valamint a 793/93/EGK tanácsi rendelet, az 1488/94/EK bizottsági rendelet, a 76/769/EGK tanácsi irányelv, a 91/155/EGK, a 93/67/EGK, a 93/105/EK és a 2000/21/EK bizottsági irányelv hatályon kívül helyezéséről (HL L 396., 2006.12.30., 1. o.).
   
      MELLÉKLET
      
                  Közhasználatú név
               
               
                  IUPAC-név
                  Azonosító szám
               
               
                  A hatóanyag minimális tisztasági foka (1)
                  
               
               
                  Jóváhagyás dátuma
               
               
                  Jóváhagyás lejárta
               
               
                  Terméktípus
               
               
                  Egyedi feltételek
               
            
                  Azoxistrobin
               
               
                  IUPAC-név:
                  metil(E)-2-{2[6-(2-ciano-fenoxi)pirimidin-4-il-oxi]fenil}-3-metoxi-akrilát
                  EK-szám: nincs adat
                  CAS-szám: 131860-33-8
               
               
                  965 g/kg
               
               
                  2018. november 1.
               
               
                  2025. október 31.
               
               
                  7.
               
               
                  Az azoxistrobin az 528/2012/EU rendelet 10. cikke (1) bekezdése d) pontjának megfelelően helyettesítendő hatóanyagnak tekintendő.
                  Biocid termékek esetében az engedélyezés feltétele a következő:
                  A termék értékelése során különös figyelmet kell fordítani az engedélyezés iránti kérelemben foglalt olyan felhasználásokhoz kapcsolódó expozíciókra, kockázatokra és hatékonyságra, amelyekre a hatóanyag uniós szinten folytatott kockázatértékelése nem terjedt ki.
                  A kezelt árucikkek forgalomba hozatalának feltétele a következő:
                  Az azoxistrobinnal kezelt vagy azt tartalmazó kezelt árucikk forgalmazásáért felelős személy biztosítja, hogy a kezelt árucikk címkéje tartalmazza az 528/2012/EU rendelet 58. cikke (3) bekezdésének második albekezdésében felsorolt információkat.
               
            
                  9.
               
               
                  Az azoxistrobin az 528/2012/EU rendelet 10. cikke (1) bekezdése d) pontjának megfelelően helyettesítendő hatóanyagnak tekintendő.
                  Biocid termékek esetében az engedélyezés feltétele a következő:
                  A termék értékelése során különös figyelmet kell fordítani az engedélyezés iránti kérelemben foglalt olyan felhasználásokhoz kapcsolódó expozíciókra, kockázatokra és hatékonyságra, amelyekre a hatóanyag uniós szinten folytatott kockázatértékelése nem terjedt ki.
                  A kezelt árucikkek forgalomba hozatalának feltétele a következő:
                  Az azoxistrobinnal kezelt vagy azt tartalmazó kezelt árucikk forgalmazásáért felelős személy biztosítja, hogy a kezelt árucikk címkéje tartalmazza az 528/2012/EU rendelet 58. cikke (3) bekezdésének második albekezdésében felsorolt információkat.
               
            
                  10.
               
               
                  Az azoxistrobin az 528/2012/EU rendelet 10. cikke (1) bekezdése d) pontjának megfelelően helyettesítendő anyagnak tekintendő.
                  Biocid termékek esetében az engedélyezés feltétele a következő:
                  A termék értékelése során különös figyelmet kell fordítani az engedélyezés iránti kérelemben foglalt olyan felhasználásokhoz kapcsolódó expozíciókra, kockázatokra és hatékonyságra, amelyekre a hatóanyag uniós szinten folytatott kockázatértékelése nem terjedt ki.
                  A kezelt árucikkek forgalomba hozatalának feltétele a következő:
                  Az azoxistrobinnal kezelt vagy azt tartalmazó kezelt árucikk forgalmazásáért felelős személy biztosítja, hogy a kezelt árucikk címkéje tartalmazza az 528/2012/EU rendelet 58. cikke (3) bekezdésének második albekezdésében felsorolt információkat.
               
            
         (1)  Az ebben az oszlopban jelzett tisztaság az értékelt hatóanyag minimális tisztasági fokának felel meg. A forgalomba hozott termékben lévő hatóanyag ezzel megegyező, de ettől eltérő tisztaságú is lehet, ha az értékelt hatóanyaggal technikailag bizonyítottan egyenértékű.